ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031902
ขอให้แก้ไขปัญหาการนำก้อนอิฐกั้นถนน บริเวณสถานีรถไฟฟ้าสายสีชมพู สถานีรามอินทรากิโลเมตรที่ 6 แขวงรามอินทราเขตคันนายาว กรุงเทพมหานคร จุดสังเกต ใกล้กับโรงเรียนสายอักษร เนื่องจากวันที่ 11 สิงหาคม 2566 ช่วงเวลา 15.00 น. ผู้ร้องสัญจรผ่านบริเวณดังกล่าว ได้มีหน่วยงาน (ไม่ทราบชื่อ) ทำการก่อสร้างรถไฟฟ้าสายสีชมพู บริเวณสถานีรามอินทรา กิโลเมตรที่ 6 ได้มีการนำก้อนอิฐมาตั้งกั้นช่องทางจราจรที่ 2 ซึ่งปกติถนนมี 4 ช่องทางจราจร เปิดใช้เพียง 2 ช่องทางจราจรเท่านั้น โดยปกติก็มีการวางอิฐปิดกั้นการจราจรอยู่แล้วบ่อยครั้ง ผู้ร้องพบเห็นว่าปัจจุบัน (วันที่ 11 สิงหาคม 2566) มีการวางอิฐเฉียงออกมาจากเส้นถนน กินช่องทางที่รถสัญจรเข้ามา เกิดการสัญจรลำบาก และต้องระวังว่ารถจะขูดกับอิฐที่วางกินช่องทาง โดยการวางอิฐกั้นเส้นทางจราจร  ปิดเส้นทางการจราจร แต่ไม่ได้มีการก่อสร้างอะไร เหตุใดจึงต้องวางอิฐไว้อยู่ เพราะทำให้การจราจรติดขัดอย่างมาก (ระบุตามผู้ร้องแจ้ง) จึงประสงค์ให้หน่วยงานที่เกี่ยวข้องตรวจสอบและแก้ไขปัญหาดังกล่าว เพื่ออำนวยความสะดวกในการสัญจรให้กับประชาชนต่อไป (ผู้ร้องประสงค์ปกปิด ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata